
LA MATIJVA. 


C 

pe tornise canta lo cecato. 

Io che senza na maglia so arredutto. 
Voglio canta la Festa a Io Mercato, 

Ch e Festa co li sciuocche a non presutto. 
Vaco chiano, ergo sano; e ssi no sgarro, 
Pigliarraggio lo lepro co lo carro. 

E tu Capo-de-Napole fammosa, 

Che ritta comm’ a ccampanaro staie , 

A cchesta Musa mia ccossì scomosa 


Mpresta no poco chella mutria ch’aie , 

Azzò non temma ca chi vola nn’ auto. 

Pò fare ( a 11’ ossa toie ) no brutto sauto, 

Vuie che state a ssenti sta mmcscapesca 
Faccefronte, de scianco, e da le spalle, 

Penzanno che sto asciutto comm’ a n’esca 
Senza la pign a de lo quattocalle, ( f ) 

Cacciate li fclusse ; e ssi rerite , 

Mal’uocchie no nce pozzano, decite. 

- (t) 

/«/ o /< 

, si té 

Cù O&Ì.C * J *'&> f **** -f 0 t 

£/ ? I **• ; r .Sj&Lm3U •** 

Bla comme la mammona è tradetrice, 

M* aggio spisso la capo mo a grattare, 

Pocca grattatio capiiis , se «lice , 

Saepe facit cosellas recordare. 

Ma fenimmo st’ asordio che no sponta, 

Si no, cchiù de lo ruotolo è la ionta. 

Luglio steva correnno; ed arrevato 
Era lo iuorno de sso caudo mese, 

Che se fa la grà festa a lo Mercato , 

Che scrivere se potè a lo paiese. 

Primmo de l’ arba già s’ erano poste 
Le ggente pe spara botte, e resposte. 

Chi crede Uà trova devozione , 

A primmo sburro pò scannalezzarsc , 

Pocca , sarva la pace de li buone , 

Tutte l’autre nce vanno pe sfrenarse : 

E nchiUo iuorno d’ arravuoglio , e mbruoglio 
Corre assaie cchiù lo vino , ca no 1’ uoglio. 

Li sartenhanche già metteno chiazza ; 

Chi sona calascione , e echi chitarra , 

Chi tte mmocca de gliotterse na mazza, 

Chi ritto ritto sta ncopp’a na varrà ; 

E echi caccia da dinto a no stoppaglio 
Li vierme, comme fa caso de quaglio. 

Chillo spaccia ce rotte pe ssanare 

Cchiù priesto de carrafa, che s’abbotta, 
Chisto sape int’ a n’ attemo levare 
La mola de lo sinno, o sana, o rotta, 

E scrivenno , e ssudanno qua lammicco , 

Pe no rano tte dà no terno sicco. 

N’ autro nnascuso dint’ a lo castìello 
Caccia pupe sedunte da lo sacco ; 

Mo scacatea Tartaglia, e mmo Coviello, 

Lo sbirro , la vaiassa , e parasacco : 

E a 1’ urtano esce po Polecenella 
Senza piede a bballà la tarantella. 

Pe tterra spase venneno ceà spiecchie , 

Posate fauze , scatole , e ssalere , 

Saponiette , tirante , e libbre viecchie , 
Penne, scopette, spingole, e gguanterc , 
Ache , seggille , tabbacchere , e scacche , 
Ngnosta , arena , addorine, ed armanacche. 

Llà Viggianise cchiù strommiente sonano, 

E co le buce de capune cantano ; 

,E le rrecchie e ccervella a tutte stonano, 

E Io core da pietto a tutte schiantano : 

E ggira pe lo munno ssa streppegna 
Canosciuta assale cchiù de la grammegna. 

Ij Caffè stanno chine , e echino zippe 
De lazzaro , artesciane , e funnachere : 

Ato non bidè che sicarre , c ppippe , 

Che fummano cchiù peo de cemmencre ; 
r no ssiente che strilla da pazze , 

( Duie tocchette , tre solete , e seie tazze. 
Di torronare venneno co peto , 

Antrite , sosamielle , e minar teliucce , 
Strunzo verace che addavero fete , 
Ammennole , torrone , e fresellucce. 

Si no stitecò cca lo iuorno accatta, 

Tutta la notte qua connutto sfratta. 

Tutte li peceerille , e ppeccerelle 
Mpontate comm’ a mule de percaccio 
Rifaccia a cchillo, che henne pazzìe Ile, 
Chi lo sordato vo co lo mustaccio. 

Chi lo cavallo , e echi Io siscariello, 

Chi Madama Pataffia, e echi Coviello. 

L alluorgio sona miezoiuorno , e agnuno 
Senza dirte nè aseno , nè bestia , 

A la casa s abbia, ca sta diuno , 

E bo nchiude li puorce, co modestia : 
Ma lo iuorno o pe fasso , o pe nefasso 
Da meglio a mmeglio vo pigliarse spasso. 

À le bint’ ore co le fiacco rosse 
Pe lo zuco de glianneca sorchiato , 

Si tale cosa corame moie non fosse , 

Tutte tornano nfrotta a lo Mercato; 

E ad agnuno puoie djdi: Mbriaco Cuosemo, 
Senza che parie, te canosco a l’uosemo. 

Si Metastasio dice ca lo vino 

Fa guappo addeventà no miezo rauorto , 

A no lazzaro po de lo Pennino , 

Mercato , Vicaria , Chiazzetta , e Ppuovto , 
Che non tene denare , nè cerviello , 

Fuoco le fa ietta qua farfariello. 

Sihhè siano tornate sti figliule 
Addò so state tutta la matina , 

Doppo viste li funne de 1* arciule , 

E ffattase passà la feleppina , 

Pe non piglia ciamrauorio a cchella festa , 
Recorreno a lo zuco de 1’ agresta. 

Trasenno nfrotta int’ a cantine, e grotte 
A ffà li tuocche co patrone , e ssotto , 
Strillano comm* a pazze , (piatto , tutte , 
Nove, sette , tre, seie, doie , cinco , ed otto : 
E Io vino le nzegna la rettoreca 
Senza studio , pe prattcca , e tteoreca. 
Tuocche mmarditte , pozzat’ x a zeffunno , 
Patre de questiune , e ccostiune , 

Vuie che stare facite pe sto munno 
Co lo cuorio a pesone le perzune ! 

Vedite mo che precepizio rene 
Ntra sti grà cavaliere de catene. 

Mannano a l’unno pe despietto, e ad arte 
No cuoco , a echi feteva lo mustaccio : 

E cchisto , senza fa ntimetur parte , 
Accommenza a dà schiatte a botavraccio. 
Tanno agnuno s’ abbia co cauce, e ramorza , 
E ttutte se ne danno pe le ttorza. 

Corre nfrotta ata ggentc pe defennere 
Li compare , 1’ arnmice , e li partente; 

E nnesciuno raggione vo cchiù ntennere , 
Nè strunzo mmiezo se pò fà pe niente. 

E prencipia no brutto serra-serra.... 

Che serra-serra ne ? propio na guerra. 

Si Ommero chist’ appicceco contava , 

Facea scennere ntenra armanco arraanco 
Na ventina de Numme , e li chiantava 
Dece a llato deritto, e dece a mmanco» 

Ma chili e grà pallune r e chille Ddeie 
Songo iute a Tacito a ttierape mieie. 

Comm’ a pazze s’ afferrano, e ccommatteno , 
Ncepollute s’attaccano, e se pestano, 
Arraggiuse s’ ammaliano , e se vattcno, 
Correvate se sgargiano, e se screstano: 

E stanno, mente tutte se barrulFano, 

Co lo pede a lo singo, e non affuffano. 

Lo sciore sciore po de sto pignato 
Pare no cierto Giammattista Sposeto , 

Che stette pe quatt’anne connannato 
Ngalera , comme diceno , nneposeto.. 

Sso chiappino, che fete assaie de chiappo, 
Prodizze fa da Rotamonte guappo. 

Dà cauce a Titta , a Marco secozzune , 
Chianette a Peppe , a Ciccio scappellotte, 
Smestute a N tuono , a Mineco schiaffune , 

A Maso punia , a Pavolo cazzotto ; 

Luoa azzoppa , Meo pesta , e Pippo sciacca r 
E a cchiù de trenta lo caruso ammacca» 

A binte a grano ste percoca vanno , 

E ste sorva pelose a cciente a mmazzo. 
Femmene, e biecchie ncaforcbiate stanno, 
Ognc bascio nchiudenno , ogne palazzo : 

E eco rumores fuge li guagliune 
Se toccano a le spalle li tallune. 

A li chiantc , a i’allucche, a 11’ arme a U’arme 
Corrono da ogne pizzo a lo Mercato 
Tutte a scapizzacuollo li giantarme 
Co 1’ allicca-sapone sfoderato. 

St’ acqua ntiempo arrevata ncoppa luoco , 
Senza le tremine sa stutà lo ffuoco. 


Comme qua bota a lo triato fanno , 
Che doppo no grà campo de sordate 
Se vede compare tanno pe tanno 
Na serva chiena d’ arvole seccati , 
Àccossì nnisjf) nfatto lo Mercato 
No vuosco de Bovino' è addeventato. 



Li litecante a piglia sciato vanno 

Ncopp’ a lo Muoio pe scanzà le botte , 
Vedenno li giantarme che le stanno 
Pe gl iotte re qua fico processole , 

E ffelà qua rapeste; e agnuno ha fatte 
Li vierme ncuorpo , e ceuim’ a tenta sbatte. 

Mente tremmano clùste a buonnecchiune , 

E scomputo è 1’ appicceco de Bacco , 

S’ apreno n’ ata vota li portune , 

Li Cafè , le ppoteche ; e da lo sacco 
Cacciano già la capo chille tante , 

Che pigliano le mmosche p’ alifante. 

Na mamma chiagne ca lo figlio ha sperzo, 

E sperta pe le bie lo va trovanno ; 

No Don Liccardo lo cappiello ha perzo , 

E cche zorfamirè che sta cantanno ! 

N ’ ato ha perze le scarpe , e allucca forte 
Ca rao strude le ssole de la corte. 

Chillo ha perzo 1’ acchiaro , e ha tozzanno , 
Chisto ha perza la vorza, e ha chiagnenno - r 
Chella ha perzo 1’ aniello , e ba guardanno, 
Chesta trova na fibbia , e ba redenno. 

Oh quanta tabbacchere, e mmoccatora 
Sta tornata so ghiutc a la mmalora ! 

Ceà piglio sciato co ste rimme smocòhe , 

Pe ppaura d’ ave no. repolone ; 

Pocca non boglio romperve le cchiocche r 
JNè frosciare ve voglio lo cazone : 

E Tato canto si rame resce a fleto, 

Non decite; moriato , e mmolesteto^ 

LA SERA. 


Sta Musa mia , vavosa qua maruzza , 

De la cecala yo piglia la mpizza ; 

Se crede rosa , e peo de n’ aglio puzza. 

Se crede na cassata T ed è na pizza ; 

E se zuca le deta p’ allegrezza , 

Pecche la loda... chi la loda?... Zezza. 

Pozza sta buono sso signor barone , 

Che co ste laude me l’ha posta nzuoccolo !' 
Io scapetanno de connezione , 

Le vorria di: bonnì, buon anno , e bruoccolo : 
Quanno me faie scappare la pacienzia , 

Te chiamino Soccellenzi% , o Ciuccellenzia ? 

Ma lassammo sto lotano , e bedimmo 
De scompere la storia. Bello bello : 
Toccammo n’ ato tasto : voglio mprimmo 
Gerà pe tutte vuie co lo cappiello, 

Pocca non canto ccà pe ppiglih quaglia , 

Ma canto pecche sto sema na maglia. 

Va , faciteve annore co lo core. 

Sto signore m’ ha dato no ramilo T 
No tomesiello po st’ autro signore , 

E na prubbcca ccà sto peccerillo. 

, Vuoie lo riesto, nennl? No, non fa chesto: 

A gran , signore non se torna riesto.. 

Mo che pozzo accattarme lo tabbacco 

( Ca penzo cchiù a lo naso che a li diente); 
Addò volite vuie lo ciuccio attacco , 

E ve faccio resta tutte contiente. 

Tornammo a lo Mercato : ma se ntenne 
Ca nesciuno de nuie se va pe mpenne. 

Lo sole da mez’ ora a ritta mano 

Se spassava a ppiglià no vagno a mmaro : 

E a sbrennere accommcnza chiano chiano 
Le lo Carmene già lo campanaro, 

Pe li cuoppe alluminate attuorno attuomo 
Che pare n’ata vota miezoiuorno. 

No lazzarone co la carrettella 

Strilla tanto , che mmocca fa la scumma s , 
Allumma ! Pe no rano oh d ie tianel la t C 1 7 
Oh che tianella pe no rano ! Allumma !. 

A chi se vo piglia chest’ ate ccinco 
Le faccio sparagna meza-decinco. 

Le logge , le ffcneste , e li bararne • 
Stanno chine de cuoppc , e Ilucernelle ; 

Le ppoteche , li vasce , e li portune 
Ato bene non hanno che tianelle: 

E nfi li sfuoglie de cepolle stanno 
Co l’uoglio dinto , e llummenaria ' fanno. 
Da 1’ Ai ifece , Puorto , e Cconciaria 
Qua formicolo assommano le ggente , 
Gomme fosse la lava de Foria ; 

Ma po schitto na cosa è deficiente ; 

La lava porta pressa r e ccà se vede 
\ enì la folla pede catapede. 

Pecche sta folla ? fuorze nc’ è coccagna , 
Gomme nce steva sissant’ anne arreto ? 
fuorze gratta , et ammore ccà se magna, 
Che soleto non è , nè consoeto p 
i\ iente de tutto zo : sso precepizio 
E pe bedè sparare ^’artefizio. 

La frattaria già cresce ; e dalle dalle , 

Cchiù la ggente se mpizza, e cchiù se nserra; 
E si mine da coppa no treccalle , 

Pericolo no nc’è che cade nterra. 

Tutta chiena è la chiazza, ed iomesmaceno 
Ca no nce cape cchiù de miglio n’ aceno. 

Quanta cchiù scgge int’ a le ccase stanno T 
A llummo de cannela so affittate : 

A le ccantine cchiù no nc’ è no scanno, 

Si mprestato Io vuoie pe sei docate : 

E quante , e quante ccà figlie de mamme 
Non se reieno cchiù nccopp’ a le gganune ! 

Corame chi tardo arriva , alloggia tardo , 
Cchiù d’ uno trova curto lo ieppone , 

Pocea non cape Uà, si n’ è mmallardo, 

Pe bolare a qua Iloggia , o a qua barcone ; 
E sse chianta vecino a lo quartiere ; 

Le botte pe sscnti , non pe bederc. 

Sona n’ ora de notte , e tutt’ è a 1’ ordene ; 

E lo Spettoro che co seie Fenice 
Pe Uà mmiezo ronnea pe qua desordene , 
Fà ccommenzà lo sparo. Oh quanta vuce , 
Sische , allucche , e bernaccliie siente fare , 
De la primma granata a Io schiattare ! 

Se dà fuoco a na rota bolognese , 

Fitta fitta cchiù peo d’ acqua menuta , 
Degna d’ esse mannata a lo paiese , 

Che mo fremma, o va ad orza, e ramo se sluta: 
E li frugole pazze vann’ attuorno , 

Pc r rompere qua gamma, o quarche cuomo. 

Doppo n’ ata granata , se ne vene 

Na machena che pare lo Vesuvio , 

Quanno mille demmuonie ncuorpo tene-, 

E ccaccia fuoco , e ccennere a ddelluvio ; 

E li paise attuorno , e li casale 

Senza la cassia spilano a ccanale. 

Polecenella , e lo Dottore nn’auto 

Nncopp’ a na banca d’ aquaiuolo stanno ; 

Chisto appoza lo tatara, e chili’ auto 

Lavative sta sempe conzegnanno : 

E lo puopolo strilla a boce chiena : 

Comme le mmena ne comme le nunena ! 

Già no fochista appiccia lo castiello ; 

Mo siente tricche-tracche , e mino fetecchie, 

Mo truono che te ntrona lo cerviello , 

* 

Mo resposta che spercia int’ a le rrecehie , 
E mmo frugole a ttommola ,* che nn* aria 
Sfilano ritte , e ffanno lummenaria. 

A cchiù colure le ffontane sghizzano, 

Cheste ntra loro li zampine ntrezzano, 
Chelle lo fuoco ntra li trave mpizzano, 

E 1’ ate botte preparate spezzano ; 

Ma li fòchiste che sso mbruoglio ntenneno, 
Correno leste e botte fresche appenneno. 

Ma comme bello iuoco dura poco , 

Nè sta porva se trova pe la via , 

Spara 1’ urtema mbomma de lo fuoco , 

E subbeto scassea la battaria. 

Ccà non aggio che ddì ; botte , c chiù botte, 
Resposte , e cchiù resposte , e bona notte. 

Tenuto l’ arteficio , è bella , e Ratta 

La festa ; e agnuno che se trova nnante , 
Scanne e segge zompanno, lesto sfratta 
Co Marco sfila a passo de giagante ; 

E echi reto se trova t a grà fatica 
Po asci smestenno a passo de formica. 

Ccà fenesce la festa , e ccierte tale 
Credeno eh’ io fenesco la canzona , 

E li lasso qua piezze de stivale : 

Chiste scordano nnumero, e mperzona- 
Io song’ omino a cchiantarve ntra li trivole, 
Pe ghire a benne clcerc cocivole ? 

Apriteine la capo- qua granato , 

Si non ve levo l’ummeto eh’ avite. 

Ment’ io piglio mperò no poco sciato , 

La mano a lo vorzillo vuie mettite. 

Tutto- mme iova ; e la miseria mia 
Lo fummo de lo strunzo pigliarria. 



. * 

la coda de lo poemma. 


Io che proprio parea n’ affl itto corc , 

E comm’ uovo de Pasca stea monnato , 

Me mecco mprotocopio , e ccampo a sciore , 
Mo che n’ ato carrino aggio abbuscato. 

Nce appizzo 11’ uocchie ; e ve lo voglio rennere 
Co ttanta mpocchie , che ve do a rrentennere. 
Si no dottore ciuccio avea nzegnato, 

» Chi ha nemmice assaie , non more maie , 
Io nzegno , comm’ a cciuccio addottorato , 

» Chi tene amrnice assaie , non ha maie guaie; 
E p’ asempio ne porto sto carrino , 

Che stasera Io Stefano m’ ha chino. 

Ma fenenno sta scola Cavaiola , 

Lo capo de Io gliuommero trovammo , 

Pe ttornà frische fiàsche a ffà parola 
De Io Mercato.... Ancor' a cchesto starnino? 
Scompìe la festa co lo sparatorio ; 

E ttu nce vuoie zucà peo de rettorio ? 

Che ne vottate ne? La festa dura 

Pe ttante che nce so cuorpe condente , 
Che bonno fa, sguazzune pe natura, 
Allegre vite , e triste testamiente ; 

E ppigliarse maie collera non sanno , 

Ca va caro Io zuccharo nchist’ anno. 

Si la chiazza sfollaie de lo Mercato , 

E ccorrere nce puoie co lo spatone, 

E addò stea tanto puopolo nzardato , 

Mo no nce truove manco Vecenzone , 

' Saie lo pecche ? Pecche s’ abbia la chiena 
A ffa na visitella a Monzù Arena. 

Che ne ffaie de la nobbele locanna 

De la Villa de Romina , e de Milano ? 
Che baie la taverna de Dognanna, 

De Posilleco , Campo , c Mmarechiano ? 

Sò Mmalore de Chiaia tutte quante 
De Monzù Arena a la taverna nnante. 

Si stabbele non so le ppedamenta, 

Tuosto è lo vino , e IFerma la piatanza : 
Ad avere na cosa non se stenta, 

E sse magna a bizzeffia , e a crepapanza : 
E azzò maie non soccedano l’aggrisse. 
Fanno ammecizia longa, e ccuntc spisse.. 

Chi cerca m accanine , e echi stufato , 

Chi treglie, alice, calamare , e trotte , 

Chi vo vino sorvigno , e echi alihoccato r 
-Chi freselle, chi tuortane, o pagnotte. 

Chi dice : porta ccà senza sparagno , 

E echi : damme che buoie T ca tutto magno. 

Quante marite ccà, quante moglicre 

Magnano a ccapo a ccapo , c niettc niette 

Lassano li peiatte , e li bccchicre 

Che dico ? li Tacile T e li perictte ; 

E diceno che l’acqua è bona assaie, 

Ma lo vino è lo vero caccia-guaie ! 

Li compare da ccà co li compare, 

Da Uà l’ ammice co l’ ammice stanno , 

E -ttutte core a ccore, e ccare care , 

T utte stuoteche , e stateche magnanno ; 

Ed è no pasto nobbcle vedere 
Senz’ arte e ssenza parte sti banchiere. 

E cche songo le granfe de farcirne , 

De strazze, e màglie, d’aquele, e spraviere? 
Che contano le zanne de liune , 

De lupe , tigre , puorce , urze , e ppantere ? 
Faccefronte a ssa bella caravana 
So tutte nchiaste de Sammaretana. 

No nc’ è ccliiù n’ uovo dint’ a la cucina , 

JVè cchiu na tozza dint’ a la despenza, 

E pe potè sfammà la feleppina, 

A ccercà sempe robba agnuno penza. 
lessero Ila becino a lo Pascono 
Co li pullitre a ffà colazione! 

Pe na razia le spine de li pisce 

Ncoppa a le ttante tavole restaieno ; 

E Tossa de galline lisce, e sbrisce, 

Manco bone pe ccane, se iettaieno ; 

Sparettc la grà robba int’a le trippe, 

Qua nneve a sole , e qua tabbacco mpippc. 
A quatt’ ore sonate accommenzaie 
De San Martino già lo campanone 
Co damme e dungo a ddi : benaggia craie . 
Mbriache puorce , ve ne iato, o none . _ 
Tutte sfrattaieno ; e ntra le frisa, e rapacchie 
Cantavano, co ffà buffe, e bernacchie: 

« Oh quant’ è bella T aria de lo maro ! 

Ko mme ne dice core de pai tire. 

JVce sta na figlia de no marenaro, 

Ch’ è tanto bella, ca me fa morire , 

E maie la pozzo coglie a la fenesta , 

Sia iuorno de lavoro , o sia de festa. 

■» Saccio mperò ca la matina sole 
Ncopp* a 1' astreco spannere le rizze ; 

E quanto essa cchiù suda nfacce a ssole , 
Cchiù lo sole l’accresce le bellizze. 

E spera de sposarmela pozz’ io ? 

Non corre tanto lo cavallo mio. 

» Ammore , siente ccà meza parola ; 

Si lo buoie fà , lo faie , e si no sfatte ; 
Dille zitto a la recchia : pe tte sola , 

Nennè , lo core de Masillo sbatte. 

Io dico , mente faie sta mmasciatella , 

Oh l’aria de lo maro oh quant’è bella ! » 
E ccantanno, e buffanno, e bernacchianno , 

Co no rociello appriesso de guagliune, 
Dint’a le ccase co doie zumpe vanno, 

Sibbè stiano abbottate qua pallune ; 

Ca chi ntroppeca spisso pe lo vino , 

Quanno non cade , avanza de cammino. 

Ccà fenesce la Festa : e buie ntratanto 
Teniteme, signure , pe scusato.... 

Pecche ?... Pecche no ssaccio cchiù che tanto, 
E ssi sopierchio buono aggio cantato, 

E stata proprio sciorte fora 1’ uso , 

E no spruoccolo mecco a lo pertuso. 

SCOMPETURA. 


» Meniè, cheti è, staie zitto? e comm’ a ccavole 
Chiante ccà mmiezo tante galantuommene ? 
Yuie site uommene nforma de deiavole , 

O deia-vole site nforma d’ uommene ? 

Ca ye pozz’ afferrare na quartana ! 

E boliyeve cchiù pe ccinco rana? 

